Horoscope and Astrology - Homepage - Astrodienst Guest user u1336592842
11-Dec-2016, 08:13 UT/GMT Hoe goed is jy? | Health24
Home > Medical > Archive > Afrikaans 17 February 2010
Hoe goed is jy?
Of jy nou die kilojouleteller of die eetlustige is, die gimslaaf of die stoepsitter, jou leefstyl bly jou eie verantwoordelikheid.
Of jy nou die kilojouleteller of die eetlustige is, die gimslaaf of die stoepsitter, jou leefstyl bly jou eie verantwoordelikheid. Jy kan nuwe verhoudings aanknoop, maar onthou hierdie gesondheidsfeite:
'n Gebrek aan oefening, dwelm- en drankmisbruik en 'n ongesonde dieet kan jou siek maak. Hoewel dit slegs in jou middeljare of later in jou lewe sal kop uitsteek, word die skade oor 'n lang tyd aangerig en begin dit dikwels al in jou kindertyd. Van die algemeenste risikofaktore is hoë cholesterol, hoë bloeddruk, vetsug, diabetes, kanker, nierversaking en emfiseem.
Om drie gebalanseerde maaltye per dag te eet is die beste ding wat jy kan doen vir jou gesondheid, want dit hou jou gemoedstoestand gelykmatig, verskaf energie en versterk jou immuunstelsel.
Wanneer jy oefen, verbrand jy kilojoules en verminder die risiko van 'n hartaanval en beroerte omdat jou hartspier versterk en jou bloeddruk verlaag word.
As jou bloedsomloop verbeter, sal jou seksdrang en korttermyngeheue ook 'n hupstoot kry. Endorfiene, wat vrygestel word as jy oefening doen wat jou hart vinniger laat klop, sal help om jou gelukkig en ontspanne te hou en minder gespanne en angstig.
Stres, slaaploosheid, angstigheid en depressie kan elk sy tol eis. Meditasie, lag en rus is belangrike teenmiddels en 'n belegging in goeie gesondheid.